รายงานการประชุมสภาองค์การบริหารส่วนตำบลโตนด

สมัยวิสามัญ สมัยที่ ๒ ประจำปี ๒๕๖๑

วันพฤหัสบดีที่ ๒๗ กันยายน พ.ศ. ๒๕๖๑

ณ ห้องประชุมสภาองค์การบริหารส่วนตำบลโตนด อำเภอโนนสูง จังหวัดนครราชสีมา

ผู้เข้าประชุม จำนวน ๒๔ คน รายนาม ดังนี้

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| ๑  ๒  ๓  ๔  ๕  ๖  ๗  ๘  ๙  ๑๐  ๑๑  ๑๒  ๑๓  ๑๔  ๑๕  ๑๖  ๑๗  ๑๘  ๑๙  ๒๐  ๒๑  ๒๒  ๒๓  ๒๔ | นายวิโรจน์ โชติกลาง  นายวิทูร รัตนนิชาญ  นายเนตร พรมเรนท์  นายจำนงค์ ถังกระโทก  นางไข่ขวัญ สุภัทโรบล  นายเวทย์ แว่นกลาง  นายจิรพัฒน์ กริ่งกลาง  นายบัณฑิต นนทผ่องศรี  นายปริญญา เถื่อนกลาง  นายสิทธิชัย ฉนำกลาง  นายกิติภูมิ กฤตยามนตรี  นายสายัน อ่อนดี  นางอรุณ เจริญวงศ์  นายสมศักดิ์ ดอกทุเรียน  นางขนิษฐา ชุติภัควัต  นายพนัส ด้อมกลาง  นายสด โรงกลาง  นายสมหมาย โสนกลาง  นายไชยพร ชะม้ายกลาง  นางสมหวัง ศิริมาตย์  นางรวยรินทร์ สุพรรณกลาง  นายฉลอง เฉียงกลาง  นายประจักษ์ ขุดโพธิ์  นางสาวจงจินต์ โจกกลาง | ประธานสภาอบต.  รองประธานสภาอบต.  สมาชิกสภา อบต. ม.๑  สมาชิกสภา อบต. ม.๑  สมาชิกสภา อบต. ม.๒  สมาชิกสภา อบต. ม.๒  สมาชิกสภา อบต. ม.๓  สมาชิกสภา อบต. ม.๓  สมาชิกสภา อบต. ม.๔  สมาชิกสภา อบต. ม.๔  สมาชิกสภา อบต. ม.๕  สมาชิกสภา อบต. ม.๕  สมาชิกสภา อบต. ม.๖  สมาชิกสภา อบต. ม.๖  สมาชิกสภา อบต. ม.๗  สมาชิกสภา อบต. ม.๘  สมาชิกสภา อบต. ม.๘  สมาชิกสภา อบต. ม.๙  สมาชิกสภา อบต. ม.๙  สมาชิกสภา อบต. ม.๑๐  สมาชิกสภา อบต. ม.๑๐  สมาชิกสภา อบต. ม.๑๑  สมาชิกสภา อบต. ม.๑๑  สมาชิกสภา อบต. ม.๑๒ | วิโรจน์ โชติกลาง  วิทูร รัตนนิชาญ  เนตร พรมเรนท์  จำนงค์ ถังกระโทก  ไข่ขวัญ สุภัทโรบล  เวทย์ แว่นกลาง  จิรพัฒน์ กริ่งกลาง  บัณฑิต นนทผ่องศรี  ปริญญา เถื่อนกลาง  สิทธิชัย ฉนำกลาง  กิติภูมิ กฤตยามนตรี  สายัน อ่อนดี  อรุณ เจริญวงศ์  สมศักดิ์ ดอกทุเรียน  ขนิษฐา ชุติภัควัต  พนัส ด้อมกลาง  สด โรงกลาง  สมหมาย โสนกลาง  ไชยพร ชะม้ายกลาง  สมหวัง ศิริมาตย์  รวยรินทร์ สุพรรณกลาง  ฉลอง เฉียงกลาง  ประจักษ์ ขุดโพธิ์  จงจินต์ โจกกลาง |

-๒-

ผู้เข้าร่วมประชุม จำนวน ๖ คน รายนาม ดังนี้

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| ๑  ๒  ๓  ๔  ๕  ๖ | นายสุรเทพ ปั่นกลาง  นายชอบ กลึงโพธิ์  นางสาวอรณิชชา โชคทวีรัฐ  นางมานิดา ธนาฒยนันต์  นางศรินยา เดชน้อย  นางสาวกนกศรี ศรีทองหลาง | นายก อบต.โตนด  รองนายก อบต.โตนด  รองนายก อบต.โตนด  เลขาฯนายก อบต.โตนด  รองปลัด อบต.โตนด  เจ้าพนักงานธุรการ | สุรเทพ ปั่นกลาง  ชอบ กลึงโพธิ์  อรณิชชา โชคทวีรัฐ  มานิดา ธนาฒยนันต์  ศรินยา เดชน้อย  กนกศรี ศรีทองหลาง |

-๓-

เวลา ๐๙.๐๐ น. เริ่มประชุม

ประธานสภาฯ - จุดธูปเทียนบูชาพระรัตนตรัย สวดมนต์ไหว้พระพร้อมกัน

-การประชุมสภาฯ สมัยวิสามัญ สมัยที่ ๒ ประจำปี ๒๕๖๑วันนี้มีท่านสมาชิกสภาฯเข้าประชุม ๒๔ ท่านครบองค์ประชุม บัดนี้ที่ประชุมพร้อมแล้ว ขอดำเนินการประชุมต่อไป

**ระเบียบวาระที่ ๑ - เรื่องที่ประธานแจ้งต่อที่ประชุม**

ประธานสภาฯ - ประกาศอำเภอโนนสูงเรื่อง เรียกประชุมสมัยวิสามัญ สมัยที่ ๒ ประจำปี ๒๕๖๑ ของสภาองค์การบริหารส่วนตำบลโตนดเริ่มตั้งแต่วันที่ ๑๙ กันยายน ๒๕๖๑ มีกำหนดไม่เกิน ๑๕ วัน ลงวันที่ ๒๑ กันยายน พ.ศ.๒๕๖๑

-ในระเบียบวาระนี้ท่านนายก อบต.มีเรื่องแจ้งให้ที่ประชุมได้รับทราบขอเชิญท่าน นายก อบต.

นายสุรเทพ ปั่นกลาง ๑. แจ้งประชาสัมพันธ์การประกาศใช้ข้อบัญญัติงบประมาณรายจ่ายประจำปี

นายก อบต. งบประมาณ พ.ศ.๒๕๖๒ ลงวันที่ ๒๔ กันยายน ๒๕๖๑ เพื่อใช้เป็นแนวทางในการบริหารงานและการเบิกจ่ายงบประมาณให้ถูกต้องตามระเบียบกฎหมายกำหนดโดยให้มีผลบังคับใช้ตั้งแต่วันที่ ๑ ตุลาคม ๒๕๖๑ เป็นต้นไป จึงประกาศมาให้ทราบโดยทั่วกัน

๒. ในวันที่ ๔ ตุลาคม ๒๕๖๑ ขอเชิญสมาชิกสภาฯ ทุกท่านร่วมต้อนรับท่านปลัดองค์การบริหารส่วนตำบลโตนด คนใหม่ คือ นายปิยะพงษ์ ตรีศักดิ์ ซึ่งย้ายมาจากองค์การบริหารส่วนตำบลดอนยาวใหญ่ อำเภอโนนไทย จังหวัดนครราชสีมา โดยพร้อมเพรียงกัน

๓.โครงการที่ได้ดำเนินการของบประมาณเงินอุดหนุนได้ถนนมา ๑ เส้น (ถนนลาดยางพารา) ถนนเสริมผิวจราจรลาดยางพาราแอสฟัสท์คอนกรีต รหัสทางหลวงท้องถิ่น นม.ถ.๑๖๒-๐๒ สายถนนมิตรภาพ ถึงสี่แยกเชื่อมบ้านโตนด-บ้านด่านทองลาง หมู่ที่ ๒ และหมู่ที่ ๑๐ บ้านใหม่สะเดาเอน ตำบลโตนด กว้าง ๖ เมตร ยาว ๒,๘๕๐ เมตร หรือมีพื้นที่ไม่น้อยกว่า ๑๗,๑๐๐ ตารางเมตร งบประมาณ จำนวน ๘,๐๗๑,๐๐๐.- บาท

๔.แจ้งเกี่ยวกับการไม่ยอมเสียภาษี ของ บริษัทแสงชัยเฟอร์นิเจอร์ ทำให้มีภาษีค้างจ่าย ในรายละเอียดก็ขอให้ รองปลัด อบต.ได้ชี้แจง เรียนเชิญครับ

นางศรินยา เดชน้อย -เนื่องจาก บริษัทแสงชัยเฟอร์นิเจอร์ มีภาษีค้างชำระสะสมยอดค้างชำระมาหลายปี

รองปลัด อบต. จากการคำนวณยอดค้างจ่ายของกองคลังเป็นจำนวนเงินสุทธิ ๙๖๖,๑๖๗.-บาท ก่อนหน้านี้บริษัทแสงชัย เฟอร์นิเจอร์ อยู่ในสถานะล้มละลายและถูกถอนสถานะล้มละลาย เมื่อเดือนมิถุนายน ๒๕๖๐ องค์การบริหารส่วนตำบลโตนด จึงได้ดำเนินการตามขั้นตอนของระเบียบกฎหมายที่เกี่ยวข้องขณะนี้อยู่ระหว่างการสืบทรัพย์ ของนายธนานันต์ ทรัพย์อิ่มเอิบ เจ้าของบริษัทผู้ค้างชำระภาษี

มติที่ประชุม - รับทราบ

-๔-

**ระเบียบวาระที่ ๒ - เรื่องรับรองรายงานการประชุมครั้งที่แล้ว**

๒.๑รับรองรายงานการประชุมสภาสมัยสามัญ สมัยที่ ๓ ครั้งที่ ๑ เมื่อวันที่ ๒ สิงหาคม ๒๕๖๑

๒.๒ รับรองรายงานการประชุมสภาสมัยสามัญ สมัยที่ ๓ ครั้งที่ ๒ เมื่อวันที่ ๑๕ สิงหาคม ๒๕๖๑

มติที่ประชุม - มีมติรับรองรายงานการประชุม ๒๓ เสียง งดออกเสียง ๑ เสียง(นายวิโรจน์ โชติกลาง ตำแหน่ง ประธานสภาฯ)

**ระเบียบวาระที่ ๓ - เรื่องเสนอใหม่เพื่อพิจารณา**

**๓.๑ การคัดเลือกเลขานุการสภา (เนื่องจากตำแหน่งเลขานุการสภา ว่าง)**

**ประธานสภาฯ** -ตามที่ปลัดองค์การบริหารส่วนตำบลโตนด (นักบริหารงานท้องถิ่น ระดับกลาง) ผู้ซึ่งได้รับการแต่งตั้งเป็นเลขานุการสภาองค์การบริหารส่วนตำบลโตนด ได้โอนไปดำรงตำแหน่งปลัดองค์การบริหารส่วนตำบล (นักบริหารงานท้องถิ่น ระดับกลาง) สังกัด องค์การบริหารส่วนตำบลสำโรง อำเภอโนนไทย จังหวัดนครราชสีมา ตามคำสั่งองค์การบริหารส่วนตำบลโตนด ที่ ๔๑๙/๒๕๖๑ ลงวันที่ ๑๕ สิงหาคม ๒๕๖๑ จึงมีผลให้ตำแหน่งเลขานุการสภาองค์การบริหารส่วนตำบลโตนดว่างลง

-ขอมอบให้รองปลัดองค์การบริหารส่วนตำบลโตนดได้ชี้แจงระเบียบข้อกฎหมาย ที่เกี่ยวข้อง

นางศรินยา เดชน้อย -**ระเบียบ/กฎหมาย ที่เกี่ยวข้อง**

รอง ปลัด อบต. **- พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมจนถึงปัจจุบัน**

มาตรา ๕๗ ให้สภาองค์การบริหารส่วนตำบลเลือกปลัดองค์การบริหารส่วนตำบลหรือสมาชิกสภาองค์การบริหารส่วนตำบลคนหนึ่งเป็นเลขานุการสภาองค์การบริหารส่วนตำบล โดยมีหน้าที่รับผิดชอบงานธุรการและจัดการประชุมและงานอื่นใดตามที่ประธานสภาองค์การบริหารส่วนตำบลมอบหมาย ทั้งนี้ ให้คำนึงถึงความรู้ความสามารถอันจะเป็นประโยชน์ต่อสภาองค์การบริหารส่วนตำบล

เลขานุการสภาองค์การบริหารส่วนตำบลพ้นจากตำแหน่งเมื่อครบอายุของสภาองค์การบริหารส่วนตำบล หรือเมื่อมีการยุบสภาองค์การบริหารส่วนตำบล หรือสภาองค์การบริหารส่วนตำบลมีมติให้พ้นจากตำแหน่ง

**-ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติม (ฉบับที่ ๒) พ.ศ.๒๕๕๔**

**ข้อ ๑๓** วิธีเลือกเลขานุการสภาท้องถิ่น ให้นำความในข้อ ๘ มาใช้บังคับโดยอนุโลมเมื่อสภาท้องถิ่นมีมติเลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราวพ้นจากตำแหน่ง

-๕-

**ข้อ ๘** วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภา

ท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะ ผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับสลากเฉพาะผู้ได้คะแนนสูงสุดเท่ากัน

วิธีการเสนอชื่อและการรับรองตามวรรคหนึ่งให้นำความในข้อ ๓๙ มาใช้บังคับโดยอนุโลม

ให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับคะแนน

วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อนว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะเป็นผู้จับสลากก่อนหลัง แล้วให้จัดทำบัตรสลาก ชนิด สี และขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่น”เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”

**ข้อ ๑๔** ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

**ข้อ ๑๕** เมื่อประธานสภาท้องถิ่น รองประธานสภาท้องถิ่นหรือเลขานุการสภาท้องถิ่นพ้นจากตำแหน่งก่อนครบอายุของสภาท้องถิ่น ให้สภาท้องถิ่นเลือกประธานสภาท้องถิ่นรองประธานสภาท้องถิ่น หรือเลขานุการสภาท้องถิ่น แล้วแต่กรณีแทนตำแหน่งที่ว่าง ดังนี้

(๑) กรณีประธานสภาท้องถิ่น หรือรองประธานสภาท้องถิ่น ให้สภาท้องถิ่นเลือกประธานสภาท้องถิ่นหรือรองประธานสภาท้องถิ่นแทนตำแหน่งที่ว่างภายในสิบห้าวันนับแต่วันที่ตำแหน่งว่างลง

(๒) กรณีเลขานุการสภาท้องถิ่น ให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างในการประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลง

-๖-

**ข้อ ๑๘** ให้สภาท้องถิ่นเลือกพนักงานหรือข้าราชการส่วนท้องถิ่นขององค์กรปกครองส่วนท้องถิ่นนั้น หรือสมาชิกสภาท้องถิ่นนั้นคนหนึ่ง เป็นเลขานุการสภาท้องถิ่น ทั้งนี้ ให้คำนึงถึงความรู้ความสามารถอันจะเป็นประโยชน์ต่อสภาท้องถิ่น

สำหรับองค์การบริหารส่วนตำบล พนักงานหรือข้าราชการส่วนท้องถิ่นตามวรรคหนึ่งให้หมายความถึงปลัดองค์การบริหารส่วนตำบลเท่านั้น

**ข้อ ๓๙** การเสนอญัตติด้วยวาจานั้น ให้นำความในข้อ ๖๓วรรคหนึ่ง มาใช้บังคับโดยอนุโลมการรับรองญัตติเช่นว่านี้ ให้กระทำโดยวิธียกมือขึ้นพ้นศีรษะ

**ข้อ ๖๓** สมาชิกสภาท้องถิ่นผู้ใดประสงค์จะกล่าวถ้อยคำใดต่อที่ประชุมสภาท้องถิ่นให้ยกมือขึ้นพ้นศีรษะ เมื่อประธานสภาท้องถิ่นอนุญาตแล้วจึงกล่าวได้ โดยให้ยืนกล่าว ณ ที่ของตน หรือ ณ ที่ซึ่งจัดไว้ก็ได้ และต้องกล่าวกับประธานสภาท้องถิ่น

ประธานสภาฯ - จากที่ได้ชี้แจงระเบียบกฎหมายที่เกี่ยวข้องเกี่ยวกับการเลือกเลขานุการสภาฯ มีสมาชิกสภาฯ ท่านใดมีข้อซักถามเชิญครับ

มติที่ประชุม - ไม่มี

ประธานสภาฯ - ลำดับต่อไป ขอให้สมาชิกสภาฯ เสนอชื่อเลขานุการสภา พร้อมผู้รับรอง ๒ คน

นายไชยพร ชะม้ายกลาง -กระผม นายไชยพร ชะม้ายกลาง ส.อบต. หมู่ ๙ ขอเสนอ นายกิติภูมิ กฤตยามนตรี

ส.อบต.ม.๙ ส.อบต. หมู่ ๕

ผู้รับรอง ๑. นายพนัส ด้อมกลาง ส.อบต. หมู่ ๘

๒. นายฉลอง เฉียงกลาง ส.อบต. หมู่ ๑๑

ประธานสภาฯ -ที่ประชุมสภาฯมีท่านใดเสนอเพิ่มเติมอีกหรือไม่

มติที่ประชุม -ไม่มี

ประธานสภาฯ -เมื่อมีผู้ถูกเสนอชื่อเพียงคนเดียว ให้ถือว่า นายกิติภูมิ กฤตยามนตรี ส.อบต.หมู่ ๕ ได้รับเลือกให้ดำรงตำแหน่งเลขานุการสภาท้องถิ่น ตามความนัยข้อ ๑๔ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๓๗ และที่แก้ไขเพิ่มเติม (ฉบับที่ ๒) พ.ศ.๒๕๕๔

มติที่ประชุม -รับทราบ

**๓.๒ การพิจารณาขออนุมัติกันเงินงบประมาณ ปี พ.ศ.๒๕๖๑ ไว้เบิกเหลื่อมปี**

ประธานสภาฯ - การขออนุมัติกันเงินงบประมาณ ปี พ.ศ.๒๕๖๑ ไว้เบิกเหลื่อมปี นั้น ก็ขอมอบให้ท่านนายก อบต.ได้ชี้แจงรายละเอียดเป็นลำดับต่อไป เรียนเชิญครับ

นายสุรเทพ ปั่นกลาง -เรียนท่านประธานสภาฯ และสมาชิกสภาฯ ทุกท่าน กระผม นายสุรเทพ ปั่นกลาง

นายก อบต. ตำแหน่ง นายก อบต.โตนด กระผมขอเสนอญัตติเรื่อง ขออนุมัติกันเงินงบประมาณ ประจำปี พ.ศ.๒๕๖๑ ไว้เบิกเหลื่อมปี เนื่องจากสิ้นปีงบประมาณแล้วไม่สามารถเบิกจ่ายได้ทันในปีงบประมาณ ๒๕๖๑และยังมีความจำเป็นต้องดำเนินการ จึงขอกันเงินไว้เบิกในปีถัดไป ดังรายการต่อไปนี้

-๗-

-**รายการที่ขออนุมัติกันเงินงบประมาณรายจ่ายประจำปี ๒๕๖๑**

**-(กรณียังไม่ได้ก่อหนี้ผูกพัน) จำนวน ๖ โครงการ** ในข้อบัญญัติงบประมาณรายจ่ายประจำปีงบประมาณ ๒๕๖๑

๑.โครงการจัดซื้อโต๊ะทำงานประธานสภาอบต. โตนด จำนวน ๑๘,๐๐๐.- บาท เพื่อจ่ายเป็นค่าจัดซื้อโต๊ะทำงานประธานสภาฯ จำนวน ๑ ตัวๆ ละ ๑๘,๐๐๐ บาท (ซื้อตามราคาท้องถิ่น)

๒.โครงการจัดซื้อโต๊ะทำงานรองประธานสภาฯ,เลขานุการสภาฯ, นายก อบต.,รองนายก อบต.เลขานุการนายก, และเจ้าหน้าที่ จำนวน ๒๐๔,๐๐๐.- บาท เพื่อจ่ายเป็นค่าจัดซื้อโต๊ะทำงานรองประธานสภาฯ,เลขานุการสภาฯ, นายก อบต.,รองนายก อบต., เลขานุการนายก, และเจ้าหน้าที่ ประธานสภาฯ จำนวน ๒๔ ตัวๆละ ๘,๕๐๐ บาท (ซื้อตามราคาท้องถิ่น)

๓.โครงการจัดซื้อเก้าอี้สำหรับประธานสภา อบต.โตนด และนายก อบต.โตนด จำนวน ๑๘,๐๐๐.-บาท เพื่อจ่ายเป็นค่าจัดซื้อเก้าอี้สำหรับประธานสภาอบต.โตนด และนายก อบต.โตนด จำนวน ๒ ตัวๆละ ๙,๐๐๐บาท (ซื้อตามราคาท้องถิ่น)

๔.โครงการจัดซื้อเก้าอี้สำหรับรองประธานสภา อบต.โตนด,ส.อบต.,เลขานุการนายก อบต.โตนด และเจ้าหน้าที่ จำนวน ๑๘๐,๐๐๐.-บาท เพื่อจ่ายเป็นค่าจัดซื้อเก้าอี้สำหรับรองประธานสภา อบต.โตนด, ส.อบต., เลขานุการนายก อบต.โตนด และเจ้าหน้าที่ จำนวน ๔๐ ตัวๆละ ๔,๕๐๐ บาท (ซื้อตามราคาท้องถิ่น)

๕.โครงการจ้างเหมาติดตั้งเครื่องเสียงในห้องประชุมสภาองค์การบริหารส่วนตำบลโตนด จำนวน ๒๐๐,๐๐๐.-บาท เพื่อจ่ายเป็นค่าจ้างเหมาติดตั้งเครื่องเสียงในห้องประชุมสภาองค์การบริหารส่วนตำบลโตนด

๖.โครงการตกแต่งห้องทำงานปลัดองค์การบริหารส่วนตำบลโตนด จำนวน ๙๒,๙๐๐.-บาท โครงการตกแต่งห้องทำงานปลัดองค์การบริหารส่วนตำบลโตนด ตกแต่งห้องทำงานปลัดองค์การบริหารส่วนตำบลโตนด ตามรูปแบบและรายการก่อสร้างขององค์การบริหารส่วนตำบลโตนด (รายละเอียดตามแบบที่ อบต.กำหนด)

**รวมเป็นเงินขออนุมัติกันเงินทั้งสิ้น ๗๑๒,๙๐๐.-บาท (เจ็ดแสนหนึ่งหมื่นสองพันเก้าร้อยบาทถ้วน)**

**- (กรณีก่อหนี้ผูกพัน) จำนวน ๑ โครงการ** ในข้อบัญญัติงบประมาณรายจ่ายประจำปีงบประมาณ ๒๕๖๑

๑.โครงการตกแต่งห้องประชุมสภาองค์การบริหารส่วนตำบลโตนด จำนวน ๔๙๓,๓๐๐.-บาทโครงการตกแต่งห้องประชุมสภาองค์การบริหารส่วนตำบลโตนด ตามรูปแบบและรายการก่อสร้างขององค์การบริหารส่วนตำบลโตนด (รายละเอียดตามแบบที่ อบต.กำหนด)

-๘-

**รวมเป็นเงินทั้งสิ้น ๔๙๓,๓๐๐.-บาท (สี่แสนเก้าหมื่นสามพันสามร้อยบาทถ้วน)**

- ด้วยองค์การบริหารส่วนตำบลโตนด มีความจำเป็นต้องขอกันเงินงบประมาณรายจ่ายประจำปี หมวดค่าครุภัณฑ์ ที่ดินและสิ่งก่อสร้างประจำปีงบประมาณ ๒๕๖๑ ซึ่งยังไม่ได้ก่อหนี้ผูกพัน เนื่องจากไม่สามารถดำเนินการจัดจ้างได้ทันในปีงบประมาณ ๒๕๖๑ และมีความจำเป็นต้องใช้จ่ายเงินนั้นต่อไปอีก ขอให้ท่านรองปลัด ชี้แจงระเบียบกฎหมายที่เกี่ยวข้อง

นางศรินยา เดชน้อย -อาศัยอำนาจตามความในระเบียบกระทรวงมหาดไทยว่าด้วยการรับเงิน การเบิก

รองปลัด อบต. จ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๒ แก้ไขเพิ่มเติมจนถึงปัจจุบัน

**หมวด ๕ การกันเงิน ข้อ ๕๙** ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพันแต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี

หากองค์กรปกครองส่วนท้องถิ่นยังมิได้ดำเนินการก่อหนี้ผูกพันตามเงื่อนไขในวรรคหนึ่งให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงและขอขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี

กรณีเมื่อสิ้นสุดระยะเวลาการกันเงินและขยายเวลาเบิกจ่ายเงินแล้ว หากไม่ได้ดำเนินการหรือมีเงินเหลือจ่ายจากเงินดังกล่าว ให้เงินจำนวนนั้นตกเป็นเงินสะสม

ประธานสภาฯ -ตามที่ท่านนายก อบต. ได้เสนอรายการที่ขออนุมัติกันเงินงบประมาณรายจ่ายประจำปี ๒๕๖๑ ให้สภาฯได้พิจารณาไปแล้วนั้น ท่านสมาชิกสภาฯ ท่านใดจะขออภิปรายหรือมีประเด็นใดที่จะซักถามหรือไม่

มติที่ประชุม -ไม่มี

ประธานสภาฯ -ในลำดับต่อไปจะให้ที่ประชุมได้พิจารณาว่าจะมีมติให้ความเห็นชอบอนุมัติหรือไม่อนุมัติ ในรายการที่ขออนุมัติกันเงินงบประมาณรายจ่ายประจำปี ๒๕๖๑

-**ที่ประชุม ท่านสมาชิกสภาฯท่านใดให้ความเห็นชอบอนุมัติรายการที่ขออนุมัติกันเงินงบประมาณรายจ่าย ประจำปี ๒๕๖๑จำนวนเงินทั้งสิ้น ๗๑๒,๙๐๐.-บาท กรุณาลงมติ**

มติที่ประชุม -**มีมติ เห็นชอบ จำนวน ๒๓ เสียง**

ประธานสภาฯ -ที่ประชุมท่านสามาชิสภาฯท่านใดไม่อนุมัติ รายการที่ขออนุมัติกันเงินงบประมาณรายจ่ายประจำปี ๒๕๖๑ จำนวนเงินทั้งสิ้น ๗๑๖,๙๐๐.-บาท กรุณาลงมติ

-๙-

มติที่ประชุม -ไม่มีและงดออกเสียง ๑ เสียง (นายวิโรจน์ โชติกลาง ตำแหน่ง ประธานสภาฯ)

ประธานสภาฯ -สรุปที่ประชุมมีมติ เอกฉันท์ ให้ความเห็นชอบอนุมัติรายการที่ขออนุมัติกันเงินงบประมาณรายจ่าย ประจำปี ๒๕๖๑ จำนวนเงินทั้งสิ้น ๗๑๒,๙๐๐.-บาท

มติที่ประชุม - รับทราบ

ประธานสภาฯ -ขอเชิญ ท่านนายก อบต.ชี้แจงรายละเอียดต่อไป

นายสุรเทพ ปั่นกลาง -รายการที่ขออนุมัติกันเงินไว้เบิกเหลื่อมปี ประจำปีงบประมาณ ๒๕๖๑ ขอมอบท่าน

นายก อบต. รองปลัด อบต.ได้ชี้แจงระเบียบข้อกฎหมายที่เกี่ยวข้อง

นางศรินยา เดชน้อย -อาศัยอำนาจตามความในระเบียบกระทรวงมหาดไทยว่าด้วยการรับเงิน การเบิก

รองปลัด อบต. จ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๒ แก้ไขเพิ่มเติมจนถึงปัจจุบัน

**ข้อ ๕๗** กรณีที่องค์กรปกครองส่วนท้องถิ่นได้ก่อหนี้ผูกพันไว้ก่อนสิ้นปี โดยสั่งซื้อหรือสั่งจ้างหรือการเช่าทรัพย์สิน ถ้าเห็นว่าการเบิกเงินไปชำระหนี้ผูกพันไม่ทันสิ้นปี ให้ผู้บริหารท้องถิ่นอนุมัติให้กันเงินไว้เบิกในปีถัดไปได้อีกไม่เกินระยะเวลาหนึ่งปี

หากดำเนินการตามวรรคหนึ่งไม่แล้วเสร็จ ให้ขอขอขยายเวลาเบิกจ่ายเงินต่อสภาท้องถิ่นได้อีกไม่เกินหกเดือน

นายสุรเทพ ปั่นกลาง -**รายการที่ขออนุมัติกันเงินไว้เบิกเหลื่อมปี ประจำปีงบประมาณ ๒๕๖๑**

นายก อบต. **ก่อหนี้ผูกพันและไม่สามารถดำเนินการเบิกจ่ายให้เสร็จทันภายในสิ้น**

**ปีงบประมาณ ๒๕๖๑** มีรายละเอียดดังต่อไปนี้

**๑.สำนักงานปลัด**

๑.เงินประโยชน์ตอบแทนอื่นเป็นกรณีพิเศษ (โบนัส) จำนวน ๓๕๐,๐๐๐.- บาท

๒.รายจ่ายเพื่อให้ได้มาซึ่งบริการ จำนวน ๓๗,๕๐๐.- บาท

๓.ค่าไฟฟ้า จำนวน ๓๓,๑๔๒.๑๖.- บาท

๔.ค่าบริการการโทรศัพท์ จำนวน ๕๐๐.- บาท

๕.ค่าบริการสื่อสารและโทรคมนาคม จำนวน ๘๕๖.- บาท

๖.เงินสมทบเงินประกันสังคม จำนวน ๗,๕๐๑.- บาท

รวมเป็นจำนวนเงินทั้งสิ้น ๔๒๙,๔๙๙.๑๖ บาท(สี่แสนสองหมื่นเก้าพันสี่ร้อยเก้าสิบเก้าบาทสิบหกสตางค์)

**๒.กองช่าง**

๑.เงินประโยชน์ตอบแทนอื่นเป็นกรณีพิเศษ (โบนัส) จำนวน ๑๕๐,๐๐๐.-บาท

๒.รายจ่ายเพื่อให้ได้มาซึ่งบริการ (งานกำจัดขยะมูลฝอย) จำนวน ๑๖,๐๐๐.-บาท

๓.ค่าใช้จ่ายในการกำจัดขยะมูลฝอย(งานกำจัดขยะมูลฝอย) จำนวน ๒๐,๐๐๐.-บาท

รวมเป็นจำนวนเงินทั้งสิ้น ๑๘๖,๐๐๐.- บาท (หนึ่งแสนแปดหมื่นหกพันบาทถ้วน)

-๑๐-

**๓.กองคลัง**

๑.ค่าตอบแทน จำนวน ๑๕๐,๐๐๐.- บาท

๒.ค่าใช้สอย จำนวน ๑๘,๐๐๐.- บาท

รวมเป็นจำนวนเงินทั้งสิ้น ๑๖๘,๐๐๐.-บาท (หนึ่งแสนหกหมื่นแปดพันบาทถ้วน)

**๔.กองการศึกษา ศาสนา วัฒนธรรม**

­­๑.ค่าใช้สอย รายจ่ายเพื่อให้ได้มาซึ่งบริการ จำนวน ๒๓,๐๐๐.- บาท

๒.ค่าสาธารณูปโภค (ค่าไฟฟ้า) จำนวน ๑๓,๘๑๑.๓๗.- บาท

๓.ค่าวัสดุ (ค่าอาหารเสริม (นม) สัญญาเลขที่ ๓/๒๕๖๑ลงวันที่ ๑๕พฤษภาคม ๒๕๖๑)

จำนวน ๔๔๐,๑๙๙.๓๖.- บาท

๔.เงินประโยชน์ตอบแทนอื่นเป็นกรณีพิเศษ(โบนัส) จำนวน ๑๐๐,๐๐๐.- บาท

รวมเป็นจำนวนเงินทั้งสิ้น ๕๗๗,๐๑๐.๗๓บาท (-ห้าแสนเจ็ดหมื่นเจ็ดพันสิบบาทเจ็ดสิบสามสตางค์-)

**­­­รวมเป็นเงินทั้งสิ้น ๑,๓๖๐,๕๐๙.๘๙.- บาท(หนึ่งล้านสามแสนหกหมื่นห้าร้อยเก้าบาทแปดสิบเก้าสตางค์)**

**กรณีจ่ายขาดเงินสะสม จำนวน ๑ โครงการ**

๑.­โครงการก่อสร้างระบบกรองน้ำผิวดินขนาดใหญ่มา ขนาด ๒๐ ลบ.ม./ซม.(ตอกเข็ม) สระบ้านโตนดหมู่ ๖,๗,๘ ตำบลโตนด อำเภอโนนสูง จังหวัดนครราชสีมา (รายละเอียดตามแบบสำนักบริหารจัดการน้ำ กรมทรัพยากรน้ำ) จำนวน ๑,๘๔๐,๑๔๓.- บาท

**จำนวนเงิน ๑,๘๔๐,๑๔๓.-บาท (หนึ่งล้านแปดแสนสี่หมื่นหนึ่งร้อยสี่สิบสามบาทถ้วน)** อยู่ระหว่างรอทำสัญญากับผู้ประกอบการ ขอให้ท่านรองปลัด ชี้แจงระเบียบกฎหมายที่เกี่ยวข้อง

นางศรินยา เดชน้อย-อาศัยอำนาจตามความในระเบียบกระทรวงมหาดไทยว่าด้วยการรับเงิน การเบิก

รองปลัด อบต. จ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๒ แก้ไขเพิ่มเติมจนถึงปัจจุบัน

**หมวด ๘ เงินสะสม ข้อ ๘๙** องค์กรปกครองส่วนท้องถิ่นอาจจ่ายขาดเงินสะสมได้ไม่เกินร้อยละสี่สิบของงบประมาณรายจ่ายเพื่อการลงทุนของปีนั้น โดยได้รับอนุมัติจาก สภาท้องถิ่นภายใต้เงื่อนไขดังนี้ต่อไปนี้

**(๓)** เมื่อได้รับการอนุมัติให้จ่ายขาดเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันและเบิกจ่ายให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาหนึ่งที่กำหนดให้การจ่ายขาดเงินสะสมนั้นเป็นอันพับไป

-๑๑-

ประธานสภาฯ -ตามที่ท่านนายก อบต. ได้ชี้แจงรายการที่ขออนุมัติกันเงินไว้เบิกเหลื่อมปี ประจำปีงบประมาณ ๒๕๖๑ ก่อหนี้ผูกพันและไม่สามารถดำเนินการเบิกจ่ายให้เสร็จทันภายในสิ้นปีงบประมาณ ๒๕๖๑ มีท่านสมาชิกสภาฯ ท่านใดจะสอบถามเพิ่มเติมหรือไม่

มติที่ประชุม -ไม่มี และ รับทราบ

**ระเบียบวาระที่ ๔ - เรื่อง อื่นๆ**

ประธานสภาฯ -ในระเบียบวาระนี้มีท่านสมาชิกสภาฯ หมู่ใดจะแจ้งเรื่องให้ที่ประชุมได้รับทราบหรืออยากให้คณะผู้บริหารช่วยดำเนินการในเรื่องใด ขอเชิญครับ

นายจิรพัฒน์ กริ่งกลาง -กระผมขอเสนอเรื่องถนนติดเหมือง เนื่องจากใกล้ฤดูเก็บเกี่ยวข้าว ซึ่งถนนเพื่อ

ส.อบต.ม.๓ การเกษตรไม่สามารถสัญจรได้ ก็ขอฝากท่านนายก อบต.ดำเนินการให้ด้วยครับ

-ไฟฟ้า ฝากซ่อมแซมให้ด้วยครับ

นายปริญญา เถื่อนกลาง -กระผมขอเสนอเรื่องถนนและน้ำท่วมขัง ก็จะเป็นที่เดิมๆ ที่เคยประสบปัญหามา ก็

ส.อบต.ม.๔ ขอฝากท่านนายก อบต.ดำเนินการช่วยเหลือด้วยครับ

นายสายัญ อ่อนดี -กระผมมีเรื่องแจ้งให้ผู้บริหารช่วยเหลือ เรื่องถนนเป็นหลุมเป็นบ่อ ครับ

ส.อบต.ม.๕

นายกิติภูมิ กฤตยามนตรี - กระผมก็ขอฝากเรื่องถนนเป็นหลุมเป็นบ่อกลางถนน (ซอยช่างคลอง) ช่วย

ส.อบต.ม.๕ แก้ปัญหาให้ด้วยครับ

นางสมหวัง ศิริมาตย์ -ดิฉันขอแจ้งเรื่องบริเวณศาลาประชาคม หมู่ที่ ๑๐ มีเหมืองเดิมอยู่ในฤดูฝนปริมาณ

ส.อบต.ม.๑๐ น้ำมากไหลไม่ค่อยสะดวก เนื่องจากมีเอกชนถมดินและทำให้ปิดกั้นเส้นทางน้ำไหล อยากให้ผู้บริหารหาทางเปิดเส้นทางหรือวางท่อระบายน้ำให้น้ำมีทางไหลได้สะดวกด้วย

นายสมศักดิ์ ดอกทุเรียน - กระผมก็ขอฝากเรื่องถนนเพื่อการเกษตรที่ติดเหมือง (หนองหัวเรือ) เนื่องจากใกล้

ส.อบต.ม.๖ ฤดูเก็บเกี่ยวข้าวเส้นวัดครูบาไปบ้านขาม เนื่องจากเป็นเส้นหลักในการขนผลิตผลทางการเกษตร

นางขนิษฐา ชุติภัควัต -ดิฉันก็ขอฝากเรื่องซ่อมแซมไฟฟ้า เนื่องจากไฟไม่ติด, เรื่องน้ำ เนื่องจากน้ำไม่ค่อย

ส.อบต.ม.๗ สะอาดการทิ้งขยะไม่เป็นระเบียบทำให้เกิดความสกปรก

นายสด โรงกลาง -กระผมขอฝากเรื่องการซ่อมแซมถนน เนื่องจากเป็นหลุมเยอะมากทำให้การสัญจร

ส.อบต.ม.๘ ไปมาลำบากมาก ขอฝากให้ซ่อมแซมด้วย

นางรวยรินทร์ สุพรรณกลาง -ดิฉันก็ขอขอบคุณที่ซ่อมแซมถนนให้และฝากซ่อมแซมถนนที่เวลาฝนตกหนักมัน

ส.อบต.ม.๑๐ ลื่นอาจเสี่ยงต่อการเกิดอุบัติเหตุ ก็ขอฝากด้วยค่ะ

นายฉลอง เฉียงกลาง -กระผมก็ขอฝากเรื่องถนนที่เป็นหลุมเป็นบ่อ ทำให้การสัญจรไปมาลำบากและ

ส.อบต.ม.๑๑ อันตรายฝนตกหนักไม่สามารถสัญจรได้ และเรื่องไฟฟ้า ฝากซ่อมแซมให้ด้วยครับ

-๑๒-

-ในวันที่ ๑๘ ตุลาคม ๒๕๖๑ ก็ขอเชิญคณะผู้บริหารและสมาชิกสภาฯ ทุกท่านเข้าร่วมพิธีเปิดชุมชนท่องเที่ยว OTOP นวัตวิถี อำเภอโนนสูง ณ บ้านโนนด่าน หมู่ที่ ๑๑ โดยพร้อมเพรียงกันครับ

นางสาวจงจินต์ โจกกลาง -ดิฉันก็ขอฝากเรื่องไฟฟ้า ดำเนินการซ่อมแซมให้ด้วยค่ะ

ส.อบต.ม.๑๒

ประธานสภาฯ -กระผมขอฝากคณะผู้บริหารดำเนินการ ดังนี้

๑.เรื่องการแบ่งเขต ต้องหาข้อยุติ เนื่องจาก ต.ลำมูล ตรงวัดครูบา อยากทราบว่าเป็นเขตการปกครองของใคร อยากให้มีความชัดเจน จะได้หาข้อยุติให้ชัดเจน

๒.เรื่องรถเกี่ยวข้าวที่เข้ามาในพื้นที่ตำบลโตนด อยากให้ทาง อบต.ได้จัดทำป้ายบอกให้ชัดเจน ใครเข้ามาดำเนินการในเขตพื้นที่ตำบลโตนด ให้เข้ามาแจ้งทาง อบต.ทราบ ให้กำหนดการเก็บค่าบริการในพื้นที่ อยากให้ทำป้ายติดที่รถเกี่ยวข้าว เพื่อให้รู้ว่าได้แจ้งให้ อบต.ทราบและได้รับอนุญาตให้เข้าพื้นที่ตำบลโตนด ก็ขอฝากท่านนายก อบต.ได้ดำเนินการเรื่องนี้ด้วย เนื่องจากใกล้เข้าฤดูเก็บเกี่ยวข้าวแล้ว

นายสุรเทพ ปั่นกลาง -กระผมนายสุรเทพ ปั่นกลาง ตำแหน่ง นายกองค์การบริหารส่วนตำบลโตนด ขอแจ้ง

นายก อบต. ผลการดำเนินการต่างๆ ที่ท่านสมาชิกสภาฯได้แจ้งให้ได้รับทราบ ดังนี้

๑. เรื่องรถเกี่ยวข้าว จะแจ้งเจ้าหน้าที่ให้ดำเนินการ จัดทำป้ายเพื่อประชาสัมพันธ์ให้ทราบโดยทั่วกัน

๒. เรื่องไฟฟ้า ช่วงนี้ก็ยังไม่สามารถช่วยแก้ไขปัญหาให้ได้ไม่ทันท่วงที ก็ขออภัยไว้ ณ ที่นี้ด้วย เนื่องจาก อุปกรณ์ยังไม่ครบถ้วน รถกระเช้า อบต.ยังไม่มี ได้ทำการยืมหน่วยงานข้างเคียงบ่อยก็ค่อยข้างเกรงใจ ปีงบประมาณ ๒๕๖๒ ก็จะจัดหารถกระเช้าก็แก้ไขปัญหาได้ทันท่วงที และเนื่องจากช่วงนี้หน้าฝนก็จะลำบากหน่อย แต่จะซ่อมแซมบางส่วนที่เดือดร้อน ก็ขอให้สมาชิกสภาฯ แจ้งให้ทาง อบต.ได้ทราบจะได้จัดส่ง เจ้าหน้าที่ลงไปดำเนินการแก้ไขปัญหาต่อไป

๓.เรื่องถนนเหมือง ก็ขอให้หมดหน้าฝนก่อนถึงจะได้ดำเนินการซ่อมแซมให้ เนื่องจากช่วงนี้หน้าฝน ไม่สามารถซ่อมแซมได้ จะรีบดำเนินการให้ทันต่อการเก็บเกี่ยวข้าวของประชาชน

๔.เรื่องถนน เป็นหลุมเป็นบ่อ ทาง อบต.ก็ให้เจ้าหน้าที่ได้ลงไปซ่อมแซมแล้วเพื่อให้สัญจรไปมาได้สะดวก

-ก็ขอขอบคุณสมาชิกสภาฯ ทุกท่านที่ช่วยแจ้งให้ทางคณะผู้บริหารได้รับทราบ เนื่องจากทางคณะผู้บริหารอาจจะดูแลไม่ทั่วถึง ก็ขอให้ท่านสมาชิกช่วยแจ้งให้ทางเราเพื่อจะได้ดำเนินการแก้ไขปัญหาได้ทันท่วงทีเพื่อให้พี่น้องชาวตำบลโตนดอยู่กันอย่างมีความสุขและปลอดภัย ขอบคุณครับ

-๑๓-

ประธานสภาฯ -มีท่านสมาชิกสภาฯ ท่านใดจะซักถามหรือเสนอเรื่องอื่นเพิ่มเติมอีกหรือไม่

มติที่ประชุม -ไม่มี

ประธานสภาฯ -ขอขอบคุณท่านคณะผู้บริหารและท่านสมาชิกสภาฯ ทุกท่าน ที่เข้าประชุมโดยพร้อมเพรียงกัน ขอปิดการประชุมสภาสมัยวิสามัญ สมัยที่ ๒ ประจำปี ๒๕๖๑

ปิดการประชุม เวลา ๑๒.๓๐ น.

-กิติภูมิ กฤตยามนตรี- ผู้บันทึกการประชุม

(นายกิติภูมิ กฤตยามนตรี)

เลขานุการสภาองค์การบริหารส่วนตำบลโตนด

คณะกรรมการตรวจรายงานการประชุม

-สายัน อ่อนดี-

(นายสายัน อ่อนดี)

สมาชิกสภาองค์การบริหารส่วนตำบลโตนด หมู่ ๕

-เวทย์ แว่นกลาง-

(นายเวทย์ แว่นกลาง)

สมาชิกสภาองค์การบริหารส่วนตำบลโตนด หมู่ ๒

-ประจักษ์ ขุดโพธิ์-

(นายประจักษ์ ขุดโพธิ์)

สมาชิกสภาองค์การบริหารส่วนตำบลโตนด หมู่ ๑๑

รับรองรายงานการประชุม

-วิโรจน์ โชติกลาง-

(นายวิโรจน์ โชติกลาง)

ประธานสภาองค์การบริหารส่วนตำบลโตนด